rejauldu/bengali-wikipedia huggingface dataset:
বিশ্বদেব () হলো বৈদিক দেবতাদের সম্পূর্ণরূপে সম্বোধন করার জন্য ব্যবহৃত উপাধিকে বোঝায়। এটি পুরাণে দেবতাদের শ্রেণিবিভাগকেও নির্দেশ করে। বিশ্বেদেব কখনও কখনও দেবতাদের সবচেয়ে ব্যাপক সমাবেশ হিসাবে বিবেচিত হয়, এমন শ্রেণিবিভাগ যেখানে কোনও দেবতাকে বাদ দেওয়ার কথা বলা হয় না।Renou, Louis. L'Inde Classique, vol. 1, p. 328, Librairie d'Ameriqe et d'Orient.  Paris 1947, reprinted 1985. .   সাহিত্য   ঋগ্বেদ  ঋগ্বেদে এই দেবতাদের সম্বোধন করা হয়েছে বেশ কিছু স্তোত্রে।Ralph Thomas Hotchkin Griffith, Hymns of the Rigveda (published 1889), Rigveda 1.3,1.89, 3.54-57, 4.55, 5.41-51, 6.49-52, 7.34-37, 39, 40, 42, 43, 8.27-30, 58, 83 10.31, 35, 36, 56, 57, 61-66, 92, 93, 100, 101, 109, 114, 126, 128, 137, 141, 157, 165, 181. ঋগ্বেদের তৃতীয় মণ্ডলে তাদেরকে ইন্দ্রের নেতৃত্বে সম্বোধন করা হয়েছে:  এই স্তোত্রগুলিতে দেবদের মধ্যে দ্বিধাবিভক্তি স্পষ্ট নয়, এবং মিত্র ও বরুণের মতো দেবদের একত্রে আহ্বান করা হয়েছে। যদিও ঋগ্বেদে অনেক দেবের নামকরণ করা হয়েছে, শুধুমাত্র তেত্রিশ দেবতা গণনা করা হয়েছে, এবং তাদের মধ্যে এগারো জন করে পৃথিবী, মহাকাশ এবং স্বর্গে উপস্থিত রয়েছে।Singhal, K. C; Gupta, Roshan. The Ancient History of India, Vedic Period: A New Interpretation. Atlantic Publishers and Distributors. . P. 150.   মনুসংহিতা  মনুর মতে, প্রতিদিন বিশ্বদেবদের কাছে নৈবেদ্য দেওয়া উচিত।Manusmriti, vers iii, 90, 121 হিমালয়ে কঠিন তপস্যার পুরস্কার স্বরূপ ব্রহ্মা ও পিতৃ তাদেরকে এই বিশেষাধিকার প্রদান করেন।Monier Monier-Williams.  A Sanskrit-English Dictionary, p.993, Bay Foreign Language Books, Ashford, Kent. 1899, reprinted 2003.  .   পুরাণ  পরবর্তীতে হিন্দুধর্মে, বিশ্বেদেবরা নয়টি গণদেবতার মধ্যে একটি গঠন করে (আদিত্যগণ, আভাস্বরগণ, বসুগণ, তুষিতগণ, অনীলগণ, মহারাজিক, সাধ্যগণ এবং রুদ্রগণ সহ)। বিষ্ণুপুরাণ ও পদ্মপুরাণ অনুসারে, তারা ছিলেন দক্ষের এক কন্যা এবং বিশ্বর পুত্রগণ।   মহাভারত  ঋষি বিশ্বামিত্রের অভিশাপের কারণে বিশ্বদেবদের পৃথিবীতে অবতারণা করা হয়েছে বলে বর্ণনা করা হয়েছে, পাণ্ডবদের সঙ্গে দ্রৌপদীর পাঁচ পুত্র - উপপাণ্ডব। রাতে অশ্বত্থামার হাতে নিহত হওয়ার পর তারা তাদের আসল রূপে ফিরে এসেছে বলে বর্ণনা করা হয়েছে।  তথ্যসূত্র  উৎস  The Concise Encyclopedia of Hinduism, Swami Harshananda, Ram Krishna Math, Bangalore  বিষয়শ্রেণী:হিন্দু দেবতা বিষয়শ্রেণী:বৈদিক দেবদেবী বিষয়শ্রেণী:হিন্দু দেবদেবী
হাট বারোবাজার মাধ্যমিক বিদ্যালয় ঝিনাইদহ জেলার কালীগঞ্জ উপজেলার হাট বারোবাজারে একটি মাধ্যমিক বিদ্যালয়। বিদ্যালয়টি ১৯৩৭ সালে প্রতিষ্ঠিত হয়।   অবস্থান  বিদ্যালয়টি ঝিনাইদহ জেলার কালীগঞ্জ উপজেলার বারবাজার ইউনিয়নের হাট বারোবাজারে অবস্থিত। কালীগঞ্জ শহর থেকে বিদ্যালয়টির দুরত্ব ১৩ কিলোমিটার এবং ঝিনাইদহ শহর থেকে দুরত্ব ২৮ কিলোমিটার।   ইতিহাস  বারোবজারের বিশিষ্ট সমাজ সেবক কবিরাজ সৈয়দ আব্দুর রহমান  নিজের এলাকায় একটা শিক্ষা প্রতিষ্ঠানের গভীরভাবে প্রয়োজনীয়তা উপলব্ধি করেন এবং তিনি তার নিজ বাড়িতে ১৯৩৭ সালে একটি এম-ই স্কুল  প্রতিষ্ঠা করেন। পরবর্তীকালে বারোবাজারের পাশে মহিষাহাটি গ্রামের নিয়ামত আলী মৃধা  উক্ত বিদ্যালয়টি প্রতিষ্ঠার জন্য তিন একর জমি দান করেন।   তথ্যসূত্র   ‌ বহিঃসংযোগ    প্রাতিষ্ঠানিক ওয়েবসাইট  বিষয়শ্রেণী:ঝিনাইদহ জেলার বিদ্যালয় বিষয়শ্রেণী:১৯৩৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৩৭-এ ব্রিটিশ ভারতে প্রতিষ্ঠিত
নবীপুর পূর্ব বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।   আয়তন    জনসংখ্যা    ইতিহাস    অবস্থান ও সীমানা  মুরাদনগর উপজেলার পূর্বাংশে নবীপুর পূর্ব ইউনিয়নের অবস্থান। এ ইউনিয়নের উত্তরে চাপিতলা ইউনিয়ন, পশ্চিমে যাত্রাপুর ইউনিয়ন ও নবীপুর পশ্চিম ইউনিয়ন, দক্ষিণে দেবিদ্বার পৌরসভা এবং পূর্বে দেবিদ্বার উপজেলার রসুলপুর ইউনিয়ন অবস্থিত।   প্রশাসনিক কাঠামো  নবীপুর পূর্ব ইউনিয়ন মুরাদনগর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ।   শিক্ষা ব্যবস্থা  1) Begali medium 2) Two Government Primary School in Gunjar Village.   শিক্ষা প্রতিষ্ঠান  ১. বাখরনগর হাশেমিয়া ফাজিল মাদ্রাসা ২. গুঞ্জর ইসলামিয়া আলিম মাদ্রাসা 3. Gunjar North Para Primary School 4. Gunjar South Para Primary School   যোগাযোগ ব্যবস্থা  1) Road Transportation 2) Use private car, jeep, Motorcycle   খাল ও নদী  বুড়ি নদী ও মীরের খাল   হাট-বাজার  Beltali Bazar.   দর্শনীয় স্থান   Bot tala Kali Mondir (Gunjar, Gopalnath Bari), Jagannath Mondir (Gunjar, Dengunath Chowdhuri Bari), Modhu gosai Akhra (Gunjar, Dotta Bari), Srichaitanna Akhra (Gunjar, Sarkar Bari), Moha Sasan (Gunjar, Poschim Para), Beltali Bazar (Gunjar, Middle Point)   জনপ্রতিনিধি  জনাব আবুল খায়ের, (চেয়ারম্যান ইউপি)   আরও দেখুন   মুরাদনগর উপজেলা  মুরাদনগর থানা  কুমিল্লা জেলা  কোম্পানিগঞ্জ বাজার   তথ্যসূত্র    বহিঃসংযোগ   বিষয়শ্রেণী:মুরাদনগর উপজেলার ইউনিয়ন
thumb thumb গ্লিসারল (Glycerol) স্বচ্ছ, রংহীন, আঠালো, মিষ্টি স্বাদযুক্ত জৈব রসায়নের অ্যালকোহল পরিবারের যৌগিক পদার্থ। শীলে ১৭৭৯ খ্রিষ্টাব্দে চর্বি থেকে গ্লিসারল পৃথক করেন। ১৯৪৮ খ্রিষ্টাব্দ পর্যন্ত প্রাণী ও উদ্ভিদের চর্বি ও তেল থেকে সাবান তৈরির সময়- উপজাত হিসাবে গ্লিসারল পাওয়া যেত । ১৯৪৯ খ্রিষ্টাব্দের দিকে মার্কিন যুক্তরাষ্ট্রে প্রথম প্রোপিলিন ও চিনি থেকে এর বাণিজ্যিক উৎপাদন শুরু হয়। এর বাণিজ্যিক নাম গ্লিসারিন । মূলতঃ গ্লিসারিনের মধ্যে ৫ ভাগ পানি এবং ৯৫ ভাগ গ্লিসারল থাকে। রসায়ন বিজ্ঞানে একে বলা হয় ট্রাই-হাইড্রিক অ্যালকোহল এবং আইইউপিএসি-এর নামকরণ পদ্ধতিতে এর নাম ১,২,৩, প্রোপেন-ট্রাইঅল। গ্লিসারলের আপেক্ষিক গুরুত্ব ১.২৬৫। ১৭০ ডিগ্রি সেন্টিগ্রেড তাপমাত্রায় বাষ্পীভুত এবং ১৮ ডিগ্রি সেন্টিগ্রেড তাপমাত্রায় স্বচ্ছ স্ফটিকে পরিণত হয়। গ্লিসারল পানি ও অ্যালকোহলে দ্রবণীয় এবং ইথার ও ক্লোরোফর্মে অদ্রবণীয়। thumb|গ্লিসারিনের নমুনা  উৎপাদন 400px  ব্যবহার  thumb|গ্লিসারিনের বোতল  বিস্ফোরক তৈরিতে গ্লিসারলের ব্যবহার দেখা যায়। বিশেষতঃ ডিনামাইট ও নাইট্রো-গ্লিসারিন তৈরিতে গ্লিসারল ব্যবহৃত হয়। এছাড়াও প্রসাধনী বস্তু, সাবান, ঔষধ, ফল সংরক্ষণ, ছাপার কালি, জুতার রং, মোটরযানে হিমরোধক হিসাবে গ্লিসারল ব্যবহৃত হয়। এ ছাড়া রক্তের লোহিত কণিকা, প্রাণীর বীর্য, চোখের করোনা, প্রাণীর জীবন্ত কলা সংরক্ষণে গ্লিসারল ব্যবহার করা হয়। http://onushilon.org/chemestry/gli-1.htm  তথ্যসূত্র  বিষয়শ্রেণী:রসায়ন বিষয়শ্রেণী:জৈব যৌগ বিষয়শ্রেণী:অ্যালকোহল দ্রাবক বিষয়শ্রেণী:জৈব জ্বালানি বিষয়শ্রেণী:রাসায়নিক পণ্যদ্রব্য বিষয়শ্রেণী:প্রসাধনী রাসায়নিক বিষয়শ্রেণী:প্রদাহ প্রশমক বিষয়শ্রেণী:ই-সংখ্যায়িত খাদ্যে সংযোজিত দ্রব্য বিষয়শ্রেণী:খাদ্যে সংযোজিত দ্রব্য বিষয়শ্রেণী:গৃহস্থালী রাসায়নিক বিষয়শ্রেণী:জোলাপ বিষয়শ্রেণী:উপজাত দ্রব্য বিষয়শ্রেণী:গ্লিসারল
থাম্ব|১৯৪৮ সালে ২টি রাশিয়ান স্ট্যাম্প। থাম্ব|২০১৮ সালে ছুটির দিন(ট্যাঙ্কম্যান দিবস) রাশিয়ান সামরিক বাহিনীর সৈন্যরা। ট্যাঙ্কম্যান দিবস (    ) হলো রাশিয়া এবং সাবেক সোভিয়েত ইউনিয়নের পেশাদার সামরিক বাহিনীর একটি ছুটির দিন, যা প্রতি সেপ্টেম্বরের দ্বিতীয় রবিবার উদযাপিত হয়। এই দিবসটি রাশিয়ান গৃহযুদ্ধে রাশিয়ার ভূখণ্ডে প্রথমবার ট্যাঙ্ক ব্যবহার করার পর থেকে সাঁজোয়া গঠনে, ট্যাঙ্ক ক্রু এবং কমান্ডারদের সেবা এবং আত্মত্যাগ-কে স্মরণ করে বা উদযাপন করে।   ট্যাঙ্কম্যান দিবসের ইতিহাস    পটভূমি  মহান দেশপ্রেমিক যুদ্ধের (দ্বিতীয় বিশ্বযুদ্ধের একটি অংশ) সময় ওয়েহরমাখট থেকে শত্রুদের পরাজিত করার জন্য রেড আর্মিতে যান্ত্রিক এবং সাঁজোয়া বাহিনীর ভূমিকাকে প্রতিবছর স্মরণ করার উদ্দেশ্যে ১১ জুলাই ১৯৪৬ সালে সুপ্রিম সোভিয়েতের প্রেসিডিয়াম একটি ডিক্রি জারি করে, যার মাধ্যমে ইউএসএসআর-এ ট্যাঙ্কম্যান দিবসের উত্তপ্তি হয়। এটি ১৯৪৬ থেকে ১৯৮০ পর্যন্ত ১১ সেপ্টেম্বর পালিত হতো, যা পূর্ব কার্পাথিয়ান কৌশলগত আক্রমণকে সম্মান করে(সমর্থন করে)।   স্নায়ুযুদ্ধের যুগ  ১৯৪৬ সালে প্রথমবার ট্যাঙ্কম্যান দিবস উদযাপনে, রেড স্কোয়ারে সাঁজোয়া সরঞ্জামের একটি সামরিক কুচকাওয়াজ অনুষ্ঠিত হয় যা সামরিক নেতৃত্ববৃন্দ লেনিনের সমাধি হতে দেখেন, যেখানে  ফোর্থ গার্ডস ট্যাঙ্ক ডিভিশন থেকে কর্মীদের আনা হয়েছিল, ৩ ঘন্টার কুচকাওয়াজে অংশগ্রহণ করার জন্য।  এই কুচকাওয়াজে অংশগ্রহণকারী সৈন্যরা গোর্কি স্ট্রিট (বর্তমানে টোভারস্কায়া স্ট্রিট) এর ওখোটনি রিয়াদ থেকে মায়াকোভস্কি স্কোয়ার পর্যন্ত বিস্তৃত ছিল।  প্যারেডের পরে, এটি জানা গিয়েছিল যে সেন্ট বেসিল ক্যাথেড্রাল শক্তিশালী কিন্তু ছোট কম্পনের কারণে ক্ষতিগ্রস্ত হয়েছিল।  ৪০ ও ৫০ এর দশকে, সোভিয়েতের বড় শহরগুলোর রাস্তায় সারি সারি ট্যাঙ্ক চালানোর মাধ্যমে দিবসটি উদযাপন করা হতো যা উৎসাহী জনতা দেখতো।    সরকারী অবস্থা এবং আধুনিক উদযাপন  ১৯৮০ সালে, সুপ্রিম সোভিয়েত একটি ডিক্রি জারি করার মাধ্যমে উদযাপনের নতুন একটি পদ্ধতি প্রতিষ্ঠা করেছিল। নতুন পদ্ধতিতে দিবসটি উদযাপনের জন্য কোন নির্দিষ্ট তারিখ প্রয়োজন ছিল না এবং এটি সেই বছর থেকে সেপ্টেম্বরের দ্বিতীয় রবিবারে উদযাপন করা শুরু হয়। Правда о танке Т-34. М. Соловьёва. «Вечерняя Москва». 16.09.05 г. ২০০৬ সালে, রাষ্ট্রপতি ভ্লাদিমির পুতিন এটি পুনরায় অনুমোদন করেন।  তখন থেকে দিনটি কবচধারী বাহিনীর(armored units) চাকুরীজীবীদের দ্বারা উদযাপিত হয়ে আসছে। বর্তমানে এটি রাশিয়ান স্থল বাহিনীর সবচেয়ে সম্মানিত ছুটির দিনগুলির মধ্যে একটি। দিবসটি আজও রাশিয়ার বাইরে বেলারুশিয়ান স্থল বাহিনী  এবং ইউক্রেনীয় স্থল বাহিনী (ইউক্রেনীয় বৈশিষ্ট্য সহ) দ্বারা উদযাপিত হয়। রাষ্ট্রপতি লিওনিড কুচমার ২৯ আগস্ট ১৯৯৭ সালে একটি ডিক্রি জারি করার পর থেকে ইউক্রেনে ১৯৯৭ সাল থেকে ৯ সেপ্টেম্বর তারিখে এই দিবসটি উদযাপিত হচ্ছে।    আরও দেখুন    বর্ডার গার্ডস দিবস  নৌবাহিনী দিবস  প্যারাট্রুপারস দিবস তথ্যসূত্র  বিষয়শ্রেণী:সেপ্টেম্বর উদ্‌যাপন বিষয়শ্রেণী:সোভিয়েত ইউনিয়নের সামরিক বাহিনী বিষয়শ্রেণী:রাশিয়ার সামরিক বাহিনী বিষয়শ্রেণী:ইউক্রেনের সামরিক বাহিনী বিষয়শ্রেণী:বেলারুশের সামরিক বাহিনী বিষয়শ্রেণী:সোভিয়েত ইউনিয়নে সরকারি ছুটির দিন বিষয়শ্রেণী:রাশিয়ায় উদ্‌যাপন বিষয়শ্রেণী:ইউক্রেনে উদ্‌যাপন বিষয়শ্রেণী:বেলারুশে উদ্‌যাপন
উবাইদা মসজিদ (মালয়: মসজিদ উবাইদায়া) মালয়েশিয়ার পেরাকের রাজধানী কুয়াল কংসার শহরে অবস্থিত একটি মসজিদ।  ইতিহাস  মালয়েশিয়ার অন্যতম সুন্দর মসজিদ হিসাবে বিবেচিত মসজিদ উবাইদা (বা উবুদিয়া মসজিদ) কুয়াল কংগারের বুকিত চন্দনে জালান ইস্তানার রয়্যাল মাজারের পাশে অবস্থিত। মসজিদটি আর্থার বেনিসন হাবব্যাক ডিজাইন করেছিলেন, যিনি ইপোহ রেলস্টেশন এবং কুয়ালালামপুর রেলওয়ে স্টেশন ডিজাইন করেছেন ।  প্যারাকের সপ্তম সুলতান, সুলতান ইদ্রিস মুর্শিদুল আবদজম শাহ প্রথম ইবনি আলমারহুম রাজা বেন্দাহারা আলং ইস্কান্দার তেজা-এর রাজত্বকালে এই মসজিদটি নির্মিত হয়েছিল, যিনি তাঁর পরবর্তী বছরগুলিতে অসুস্থ হয়ে পড়ার কারণে তাকে সংস্কার করার জন্য ধন্যবাদ জানানোর জন্য এটি নির্মাণের কাজ শুরু করেছিলেন। ১৯১৩ সালের ২৬ সেপ্টেম্বর এই গ্রাউন্ডব্রেকিং অনুষ্ঠানটি হয়েছিল।  মসজিদটির নির্মাণ বেশ কয়েকবার বাধাগ্রস্ত হয়েছিল, একবার যখন সুলতানের এবং রাজা চুলানের দুটি হাতি লড়াই করেছিল, দৌড়ে এসে ইতালিয়ান মার্বেলের টাইলগুলি ক্ষতিগ্রস্ত করেছিল। প্রথম বিশ্বযুদ্ধের প্রাদুর্ভাবও এর নির্মাণকে প্রভাবিত করেছিল।  শেষ অবধি ১৯১৭ সালের শেষদিকে মসজিদটি মোট ২৪,০০০ ডলার বা আরএম ২০০,০০০ ব্যয়ে সম্পূর্ণ হয়েছিল - এ সময়টি যথেষ্ট পরিমাণে। এটি সুলতান আবদুল জলিল কারামতউল্লাহ শাহ ইবনি আলমারহুম সুলতান ইদ্রিস মুর্শিদুল আদমজম শাহ প্রথম রহমতউল্লাহ কর্তৃক সুলতান ইদ্রিসের উত্তরসূরি যিনি নির্মাণকালে মারা গিয়েছিলেন, কর্তৃক আনুষ্ঠানিকভাবে এটি ঘোষণা করা হয়েছিল। মসজিদটি এখন পেরাক রাজ্যের মানুষের জন্য গর্বের প্রতীক।  ২০০৩ সালে মসজিদটি সংস্কার করা হয়েছিল।   নির্মাণকৌশল  এর স্থাপত্যটি ইন্দো-সারেসনিক স্টাইলে। এটিতে একটি কেন্দ্রীয় সোনার গম্বুজ এবং চারটি মিনারের পাশাপাশি ছোট ছোট সোনার গম্বুজগুলির সাথে শীর্ষে ট্যুার্টু রয়েছে। ইতালিয়ান মার্বেলটি সাদা ভবনে গারো রঙের ব্যান্ডগুলি যুক্ত করতে ব্যবহৃত হয়েছিল।  মসজিদটির নিকটে মাকাম আল-গোফরান বা পেরাক রাজকীয় সমাধি অবস্থিত।   চিত্র    আরও দেখুন   এশিয়ার মসজিদের তালিকা  মালয়েশিয়ার মসজিদের তালিকা  মসজিদ  নামাজ  ইসলাম   তথ্যসূত্র   বিষয়শ্রেণী:গম্বুজসহ মসজিদ বিষয়শ্রেণী:পেরাকের মসজিদ বিষয়শ্রেণী:১৯১৭-এ সম্পন্ন মসজিদ বিষয়শ্রেণী:১৯১৭-এ ব্রিটিশ মালয়ায় প্রতিষ্ঠিত বিষয়শ্রেণী:২০শ শতাব্দীর এশিয়ার মসজিদ
মারভিন জর্জ গ্রেল (; জন্ম: ১৮ ডিসেম্বর, ১৮৯৯ - মৃত্যু: ১১ জানুয়ারি, ১৯৭৬) ত্রিনিদাদে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ও ফুটবল রেফারি ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন মারভিন গ্রেল।   প্রথম-শ্রেণীর ক্রিকেট  ১৯২৯-৩০ মৌসুম থেকে ১৯৩৭-৩৮ মৌসুম পর্যন্ত মারভিন গ্রেলের প্রথম-শ্রেণীর খেলোয়াড়ী জীবন চলমান ছিল। খাঁটিমানের ব্যাটসম্যান ছিলেন মারভিন গ্রিল। এছাড়াও মিডিয়াম পেসার হিসেবেও সুনাম কুড়িয়েছেন।  নিচেরসারিতে আক্রমণধর্মী ব্যাটসম্যানের ভূমিকায় অবতীর্ণ হতেন। এছাড়াও, মিডিয়াম পেস বোলিং করতেন। ১৯৩০ থেকে ১৯৩৭ সালের মধ্যে প্রথম-শ্রেণীর ক্রিকেটে সক্রিয়ভাব বজায় রাখেন। ১৯২৯-৩০ মৌসুমে ওয়েস্ট ইন্ডিজে সফররত এমসিসি দলের বিপক্ষে ত্রিনিদাদের সদস্যরূপে খেলেন। জানুয়ারি, ১৯৩০ সালে পোর্ট অব স্পেনে টেস্ট অভিষেক ঘটে তার। ৯ ও ৮ নম্বরে ব্যাটিংয়ে নেমে যথাক্রমে ৪০ ও ৫৪ রান সংগ্রহ করেন।  ত্রিনিদাদের প্রথম ইনিংসে সর্বোচ্চ ও দ্বিতীয় ইনিংসে দ্বিতীয় সর্বোচ্চ রান সংগ্রাহক ছিলেন। এছাড়াও দ্বিতীয় ইনিংসে নাইজেল হেগ ও লেস টাউনসেন্ডকে আউট করেন। উভয়ক্ষেত্রেই উইকেট-রক্ষক এরল হান্ট গ্লাভস বন্দী করেন। কিছুদিন পর পোর্ট অব স্পেনে এমসিসি’র বিপক্ষে নিজস্ব দ্বিতীয় খেলায় আবারও অংশ নেন। ত্রিনিদাদের অধিনায়কের নির্দেশনায় ব্যাটিং উদ্বোধনে নেমে প্রথম ইনিংসে শূন্য রানে বিদেয় নেন ও দ্বিতীয় ইনিংসে অপরাজিত ৩৪ রান তুলে দলকে জয় এনে দেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মারভিন গ্রেল। ১ ফেব্রুয়ারি, ১৯৩০ তারিখে পোর্ট অব স্পেনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ইংরেজ দলের বিপক্ষে অনিন্দ্য সুন্দর তিনটি চমৎকার ইনিংস খেলার স্বীকৃতিস্বরূপ এবং পোর্ট অব স্পেনে বসবাসের সুবাদে ইংল্যান্ডের বিপক্ষে সিরিজের দ্বিতীয় টেস্টে তাকে ওয়েস্ট ইন্ডিয়ান দলে রাখা হয়। ফেব্রুয়ারি, ১৯৩০ সালে পোর্ট অব স্পেনে অনুষ্ঠিত ঐ টেস্টে ২১ ও ১৩ রান তুলেছিলেন তিনি।  অংশগ্রহণকৃত সবগুলো প্রথম-শ্রেণীর খেলায় মারভিন গ্রেল সর্বোচ্চ রান করেছেন অপরাজিত ৭৪। ১৯৩৭ সালে জর্জটাউনের বোর্দায় ব্রিটিশ গায়ানার বিপক্ষে নিজস্ব শেষ খেলায় এ সংগ্রহটি করেছিলেন।   ব্যক্তিগত জীবন  প্রথম বিশ্বযুদ্ধকালীন ফ্রান্সে ব্রিটিশ ওয়েস্ট ইন্ডিজ রেজিমেন্টে নিযুক্ত ছিলেন। এরপর দ্বিতীয় বিশ্বযুদ্ধে লোকাল ত্রিনিদাদ রেজিমেন্টে কাজ করেছেন। আন্তর্জাতিক ফুটবল রেফারির ভূমিকায় অবতীর্ণ হয়েছিলেন তিনি। ত্রিনিদাদ বনাম বার্বাডোসের মধ্যকার খেলার পরিচালনা করেছিলেন তিনি।  ১১ জানুয়ারি, ১৯৭৬ তারিখে ৭৬ বছর বয়সে পোর্ট অব স্পেনের কোকোরাইট এলাকায় মারভিন গ্রেলের দেহাবসান ঘটে।   তথ্যসূত্র    আরও দেখুন   টমি স্কট  মারভিন ডিলন  এক টেস্টের বিস্ময়কারী  ওয়েস্ট ইন্ডিয়ান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৯৯-এ জন্ম বিষয়শ্রেণী:১৯৭৬-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ত্রিনিদাদ ও টোবাগোর ক্রিকেটার
< ১৪ সেপ্টেম্বর ১৬ সেপ্টেম্বর >   ১৫ সেপ্টেম্বর    নতুন মনোনয়ন    বিষয়শ্রেণী:বিএনসিসি-এর অন্তর্ভুক্ত শিক্ষাপ্রতিষ্ঠান  :বিষয়শ্রেণী:বিএনসিসি-এর অন্তর্ভুক্ত শিক্ষাপ্রতিষ্ঠান-কে বিএনসিসির কার্যক্রম রয়েছে এমন শিক্ষাপ্রতিষ্ঠানের তালিকা-এ রূপান্তর করুন মনোনয়নকারীর যুক্তি: বিএনসিসির কার্যক্রম বিভিন্ন বিশ্ববিদ্যালয়ে ও স্কুল-কলেজে দেখতে পাওয়া খুবই সাধারণ ব্যপার। এই সাধারণ ব্যপারেকে ক্যাটাগরাইজ করার কিছু নেই। এটাকে তালিকা বানানো যেতে পারে এই নামে বিএনসিসির কার্যক্রম রয়েছে এমন শিক্ষাপ্রতিষ্ঠানের তালিকা। তবে এই কমন একটা ব্যপার নিয়ে নিবন্ধ করা ঠিক হবে কিনা বুঝতেছিনা। ~ Deloar Akram (আলাপ • অবদান • লগ) ০৭:২২, ১৫ সেপ্টেম্বর ২০২৪ (ইউটিসি)
হরগৌরী পাইস হোটেল হলো স্টার জলসা চ্যানেলে প্রচারিত একটি ভারতীয় বাংলা টেলিভিশন ধারাবাহিক। যার যাত্রা ১২ সেপ্টেম্বর ২০২২ সালে শুরু হয়। এটি বাংলা বিনোদন চ্যানেল স্টার জলসায় এবং ডিজিটাল প্ল্যাটফর্ম ডিজনি+ হটস্টারে উপলব্ধ। এতে প্রধান চরিত্রে অভিনয় করছেন রাহুল মজুমদার এবং শুভস্মিতা মুখোপাধ্যায়।   পটভূমি   গল্পের পটভূমি হলো একটি ধনী পরিবারের উচ্চ শিক্ষিত মেয়ে বিয়ের পর একটি মধ্যবিত্ত পরিবারে মানিয়ে নেয়।   অভিনয়ে    প্রধান চরিত্র    ঐশানি ঘোষ (বিবাহপূর্ব চট্টোপাধ্যায়)-এর চরিত্রে শুভস্মিতা মুখোপাধ্যায়- শঙ্করের স্ত্রী ও সোহিনীর বোন।  শঙ্কর ঘোষের চরিত্রে রাহুল মজুমদার - ঐশানীর স্বামী, মহেশ্বরী এবং কৌশিকের ছেলে।   অন্যান্য চরিত্র    ঘোষ পরিবার    মহেশ্বরী ঘোষের চরিত্রে মিঠু চক্রবর্তী - শঙ্করের মা, ঐশানীর শাশুড়ি।  সত্যকিঙ্কর ঘোষের চরিত্রে অনিন্দ্য সরকার - শঙ্করের বাবা, ঐশানীর শ্বশুর।  মিতালী ঘোষের চরিত্রে সুরভী মল্লিক - শঙ্করের জ্যেষ্ঠ শ্যালিকা, পিকুর মা।  পিকু ঘোষের চরিত্রে জিষ্ণু ভট্টাচার্য - মিতালীর ছেলে।  দিবাকরের চরিত্রে সৌম্যদীপ সিংহ রায় - শঙ্করের মামাতো ভাই, শিউলির স্বামী।  শিউলি চরিত্রে তানিয়া রায়- দিবাকরের স্ত্রী।  ভাস্কর ঘোষের চরিত্রে অরুণাভ দে - শঙ্করের ছোট ভাই।  বাণী ঘোষের চরিত্রে সৌমি ব্যানার্জি - শঙ্করের ছোট বোন।  মোহিনীর চরিত্রে শ্রেয়া চট্টোপাধ্যায় - ঘোষ পরিবারের চাকরানি।   চট্টোপাধ্যায় পরিবার    সোহিনী রায়ের (বিবাহপূর্ব চট্টোপাধ্যায়) চরিত্রে তানিয়া কর - তাপসের স্ত্রী, ঐশানী এবং দেবুর বোন।  তাপস রায়ের চরিত্রে মনোজ ওঝা - সোহিনীর স্বামী।  দেবযানী চট্টোপাধ্যায় ওরফে দেবু চরিত্রে পুনম বসাক - সোহিনী এবং ঐশানীর ছোট বোন।   অন্যান্য    বিলু চরিত্রে জয়ন্ত দাস - শঙ্করের বন্ধু।  মিতালির মা, তাপসের চাচাতো বোনের চরিত্রে সোমা বন্দ্যোপাধ্যায়।  শর্মিষ্ঠার চরিত্রে অলিভিয়া মালাকার - ঐশানীর বন্ধু, শঙ্করের প্রাক্তন বাগদত্তা।  মহেশ আগরওয়ালের চরিত্রে গৌতম মুখোপাধ্যায় - একজন নির্মাতা, তাপসের অংশীদার।  উশষি ঘোষের চরিত্রে রুশা চট্টোপাধ্যায় - একজন আইপিএস অফিসার।   তথ্যসূত্র    বহিঃসংযোগ    ডিজনি+ হটস্টারে হরগৌরী পাইস হোটেল  বিষয়শ্রেণী:ভারতে বাংলা ভাষার টেলিভিশন অনুষ্ঠান বিষয়শ্রেণী:বাংলা ভাষার টেলিভিশন অনুষ্ঠান বিষয়শ্রেণী:ভারতীয় টেলিভিশনের অনুষ্ঠান বিষয়শ্রেণী:২০২২-এ অভিষিক্ত ভারতীয় টেলিভিশন ধারাবাহিক বিষয়শ্রেণী:স্টার জলসার মৌলিক অনুষ্ঠান বিষয়শ্রেণী:ভারতীয় নাট্য টেলিভিশন ধারাবাহিক
অক্সিজেনবিহীন সালোকসংশ্লেষণ হল কিছু ব্যাকটেরিয়া এবং আর্কিয়াতে সংঘটিত সালোকসংশ্লেষণের একটি বিশেষ রূপ, যাতে ব্যবহৃত বিজারক পদার্থ (যেমন জলের পরিবর্তে হাইড্রোজেন সালফাইড) এবং উৎপন্ন উপজাত (যেমন অক্সিজেন অণুর পরিবর্তে সালফার মৌল) উদ্ভিদের সুপরিচিত অক্সিজেনসমৃদ্ধ সালোকসংশ্লেষণ থেকে আলাদা।   ব্যাকটেরিয়া এবং আর্কিয়া  ব্যাকটেরিয়ার বেশ কয়েকটি দল অক্সিজেনবিহীন সালোকসংশ্লেষণ পরিচালনা করতে পারে: সবুজ সালফার ব্যাকটেরিয়া (জিএসবি), লাল এবং সবুজ ফিলামেন্টাস ফটোট্রফস (এফএপি যেমন ক্লোরোফ্লেক্সিয়া), বেগুনি ব্যাকটেরিয়া, অ্যাসিডোব্যাক্টেরিওটা এবং হেলিওব্যাকটেরিয়া।  কিছু আর্কিয়া (যেমন হ্যালোব্যাকটেরিয়াম) বিপাকীয় কার্যের জন্য আলোক শক্তি ধারণ/গ্রহণ করে, তাই তারা আলোকমুখী (ফটোট্রফিক); কিন্তু এগুলির কোনওটিই কার্বনকে আটকে রাখতে পারে না (অর্থাৎ এগুলি সালোকসংশ্লেষী নয়)। ক্লোরোফিল-জাতীয় গ্রাহক এবং ইলেক্ট্রন পরিবহন শৃঙ্খলের পরিবর্তে এই ক্ষুদ্র জীবে বিদ্যমান হ্যালোরহোডোপসিন নামক প্রোটিন ডাই-টারপেনের সাহায্যে আলো কব্জা করে একটি গ্রেডিয়েন্টের বিপরীতে আয়নগুলিকে সরায় এবং রাসায়নিক অভিস্রবণের (কেমিওসমোসিস) মাধ্যমে এটিপি তৈরি করে, যা মূলত মাইটোকন্ড্রিয়ায় বিদ্যমান পন্থার ন্যায় পদ্ধতি।   কর্মকেন্দ্র  ব্যাকটেরিয়াতে দুইটি প্রধান ধরনের অ্যানেরোবিক সালোকসংশ্লেষী ইলেকট্রন পরিবহন শৃঙ্খল রয়েছে। টাইপ-I প্রতিক্রিয়া কেন্দ্রগুলি GSB, ক্লোরাসিডোব্যাকটেরিয়াম এবং হেলিওব্যাকটেরিয়াতে পাওয়া যায়, যখন টাইপ-II প্রতিক্রিয়া কেন্দ্রগুলি FAP এবং বেগুনি ব্যাকটেরিয়াতে পাওয়া যায়।  বিষয়শ্রেণী:সালোকসংশ্লেষ
ইয়ুর্গেন ক্লিন্সমান (Jurgen Klinsmann) (জুলাই ৩০, ১৯৬৪, গোপিংগেন, জার্মানি) প্রখ্যাত জার্মান ফুটবলার। নব্বইয়ের দশকের সেরা স্ট্রাইকারদের অন্যতম। তিনি ১৯৯০ সালের ফিফা বিশ্বকাপ বিজয়ী জার্মান দলের গুরুত্বপূর্ণ সদস্য ছিলেন। ১৯৯০, ১৯৯৪ ও ১৯৯৮ - পর পর তিনটি বিশ্বকাপে তিনি অংশগ্রহণ করেন। বিশ্বকাপে তার সর্বমোট গোল সংখ্যা ১১টি।  ১৯৯০-এর দশকে জার্মানির অন্যতম প্রধান স্ট্রাইকার হিসাবে বিবেচিত, তিনি ইউরো ১৯৮৮ থেকে ১৯৯৮ বিশ্বকাপ পর্যন্ত ছয়টি বড় আন্তর্জাতিক টুর্নামেন্টে অংশগ্রহণ করেছিলেন। ১৯৯৫ সালে, তিনি ফিফা বর্ষসেরা খেলোয়াড়ের পুরস্কারে তৃতীয় স্থানে আসেন; ২০০৪ সালে তিনি "১২৫ সেরা জীবন্ত ফুটবলারদের" ফিফা ১০০ তালিকায় নাম লেখান। ৩ নভেম্বর ২০১৬-এ, তিনি জার্মানির সম্মানসূচক অধিনায়ক হিসাবে নামকরণ করা পঞ্চম খেলোয়াড় হন।  ২০০৬ সালে জার্মানিতে অনুষ্ঠিত বিশ্বকাপে তিনি জার্মানি দলের কোচের দায়িত্ব পালন করছেন। বর্তমানে তিনি যুক্তরাষ্ট্রের ম্যানেজার হিসেবে কাজ করছেন।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জার্মান পুরুষ ফুটবলার বিষয়শ্রেণী:জীবিত ব্যক্তি বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী অধিনায়ক বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:কিকার-টরিয়াগার্কানোনে পুরস্কার বিজয়ী বিষয়শ্রেণী:বুন্দেসলিগার ম্যানেজার বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:স্টুটগার্টার কিকার্সের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:ফুটবল ক্লাব বায়ার্ন মিউনিখের ম্যানেজার বিষয়শ্রেণী:জার্মান ফুটবল ম্যানেজার বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:১৯৯০ ফিফা বিশ্বকাপের খেলোয়াড় বিষয়শ্রেণী:১৯৯৪ ফিফা বিশ্বকাপের খেলোয়াড় বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:ফিফা ১০০ বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:মোনাকোয় প্রবাসী ফুটবলার বিষয়শ্রেণী:জার্মান প্রবাসী ফুটবলার বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:অলিম্পিক ব্রোঞ্জপদক বিজয়ী পশ্চিম জার্মান বিষয়শ্রেণী:উয়েফা ইউরো ১৯৯৬ খেলোয়াড় বিষয়শ্রেণী:২০১৪ ফিফা বিশ্বকাপের ম্যানেজার বিষয়শ্রেণী:বাডেন-ভুর্টেমবের্গের ফুটবলার বিষয়শ্রেণী:১৯৮৮ গ্রীষ্মকালীন অলিম্পিকের পদক বিজয়ী বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:১৯৮৮ গ্রীষ্মকালীন অলিম্পিকের ফুটবলার বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক বিষয়শ্রেণী:জার্মান প্রবাসী পুরুষ ফুটবলার
তালাণ্ডু রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলার তালাণ্ডুতে অবস্থিত।   অবস্থান  তালাণ্ডু রেলওয়ে স্টেশন হুগলী জেলার তালাণ্ডুতে অবস্থিত। এই স্টেশন থেকে  পরবর্তী স্টেশন হল - খন্যান রেলওয়ে স্টেশন এবং পূর্ববর্তী স্টেশন হল - মগরা রেলওয়ে স্টেশন।  ইতিহাস  ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।   পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।   রেলপথ  তালাণ্ডু রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া  - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে তুলাণ্ডু পর্যন্ত ২ টি, তুলাণ্ডু থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।  হাওড়া  - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।   পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। তালাণ্ডু রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  তালাণ্ডু রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ তালাণ্ডু রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা হাওড়া, শিয়ালদা  এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  তালাণ্ডু রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:হুগলী জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:১৮৫৫-এ চালু রেলওয়ে স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৫৫-এ ভারতে চালু রেলওয়ে স্টেশন